2 ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ประวัติความเป็นมา

ธนาคารกรุงไทย จำกัด (มหาชน) (“ธนาคารกรุงไทย”)
ได้ดำเนินธุรกิจบัตรเครดิตมาโดยได้จัดให้เป็นฝ่ายงานหนึ่งในธนาคารกรุงไทยเพื่อรับผิดชอบการดำเนินงานที่เกี่ยวกับบัตรเครดิตของธนาคารกรุงไทย
ต่อมาธนาคารกรุงไทยมีนโยบายที่จะให้การบริหารธุรกิจบัตรเครดิตมีความคล่องตัวและมีประสิทธิภาพเพิ่มขึ้น
จึงได้จัดตั้งบริษัทย่อยขึ้น
เพื่อรับโอนการดำเนินงานในส่วนที่เกี่ยวกับการบริหารบัตรเครดิตจากธนาคารกรุงไทย ดังนั้น
00บริษัท บัตรกรุงไทย จำกัด จึงถูกจัดตั้งขึ้น เมื่อวันที่ 4 ธันวาคม 2539
โดยธนาคารกรุงไทยเป็นผู้ถือหุ้นในบริษัทฯ คิดเป็นร้อยละ 99.99 และ ต่อมาบริษัทฯ
ได้แปรสภาพเป็นบริษัทมหาชนจำกัดภายใต้ชื่อ บริษัท บัตรกรุงไทย จำกัด (มหาชน) (“บริษัทฯ”
หรือ “KTC”) เมื่อวันที่ 2 กรกฎาคม 2545

KTC เริ่มก่อตั้งขึ้นด้วยทุนจดทะเบียน 30 ล้านบาท เพื่อรับจ้างบริหารธุรกิจบัตรเครดิตและธุรกิจอื่นๆ
ที่เกี่ยวข้องให้กับธนาคารกรุงไทย โดย KTC
จะเป็นผู้ดำเนินการและติดต่อกับลูกค้าในนามของธนาคารกรุงไทย ในขณะที่ลูกหนี้ทั้งหมด รวมทั้ง
สินทรัพย์บางอย่างที่ใช้ในการดำเนินธุรกิจยังเป็นของธนาคารกรุงไทย ธุรกิจที่ KTC
รับจ้างบริหารได้แก่ ธุรกิจบัตรเครดิต ธุรกิจสินเชื่อธนวัฏบัตรเครดิต และธุรกิจบัตรเดบิต
โดยมีขอบเขตงานครอบคลุมธุรกิจที่เกี่ยวกับการออกบัตรให้กับลูกค้า
ซึ่งจะเริ่มตั้งแต่การหาลูกค้าผู้ถือบัตร การให้บริการการใช้บัตรแก่ผู้ถือบัตร การเรียกเก็บหนี้ และ
การส่งเสริมการขายที่เกี่ยวกับบัตร ทุกชนิด นอกจากนี้ ยังรวมถึงการบริหารงานด้านร้านค้าสมาชิก
ซึ่งเกี่ยวกับการสร้างฐานร้านค้าสมาชิกที่จะใช้บริการเครือข่ายของธนาคารกรุงไทยในการรับชำระเงินด้วยบัตรเครดิต
และบัตรเดบิตสำหรับค่าสินค้าหรือบริการที่เกิดในร้านค้าของตนไม่ว่า
ผู้ซื้อสินค้าหรือบริการจะใช้บัตรที่ออกโดยผู้ออกบัตรรายใด

การดำเนินงานของธุรกิจบัตรเครดิตที่ KTC บริหารให้ธนาคาร ได้มีการเติบโตมาอย่างต่อเนื่อง
จากเมื่อเริ่มจัดตั้ง KTC มีบัตรเครดิตประมาณหนึ่งแสนบัตร มาจนกระทั่ง ณ 31 ธันวาคม 2545
KTC มีจำนวนบัตรเครดิตที่มียอดหนี้ค้างชำระไม่เกิน 89 วัน เป็นจำนวน 598,173 บัตร นอกจากนี้
บริษัทฯ ยังได้รับรางวัลยอดเยี่ยมสำหรับการให้บริการบัตรต่างๆ จาก วีซ่า อินเตอร์เนชั่นแนล
หลายรางวัลได้แก่ The Best VISA Card Operation ในปี 2544 Most Performance
Achievement ในปี 2543 (ซึ่งเป็นรางวัลที่พิจารณาจากความสำเร็จในการให้บริการในหลายๆ
ด้านประกอบกัน) รวมถึง The Best-In-Country Card Center Operation ในปี 2541
ซึ่งเป็นรางวัลดีเด่นด้านระบบการบริการและการบริหารธุรกิจด้วยประสิทธิภาพของทีมงานและระบบเทคโนโลยีคอมพิวเตอร์ที่ทันสมัย

ต่อมา เมื่อธนาคารกรุงไทยมีนโยบายที่จะแปรรูป KTC คณะกรรมการธนาคารกรุงไทย
จึงได้มีมติเมื่อวันที่ 19 มิถุนายน 2545 ซึ่งสรุปได้ดังนี้

-   โอนทรัพย์สิน สิทธิเรียกร้อง และ/หรือหน้าที่ และความรับผิดตามสัญญาข้อตกลง และ/หรือ
    เอกสารอื่นใดเกี่ยวกับหรือเกี่ยวเนื่องกับธุรกิจบัตรเครดิต
    สัญญาเงินกู้เบิกเกินบัญชีของธนวัฏบัตรเครดิต และทรัพย์สินต่างๆ ที่เกี่ยวข้อง
    ในการดำเนินธุรกิจดังกล่าว ณ วันที่ 30 มิถุนายน 2545 มายังบริษัทฯ

-   ธนาคารกรุงไทยให้การสนับสนุนแก่บริษัทฯ ในด้านการบริการด้านงานสนับสนุน
    การว่าจ้างบริษัทฯ บริหารธุรกิจบัตรเครดิตของธนาคารที่บริษัทฯ ไม่ได้รับโอนมา
    รวมทั้งการให้การสนับสนุนทางการเงิน

-   นอกจากนี้ เพื่อเป็นกา0รส่งเสริมให้เกิดการเพิ่มประสิทธิภาพในการดำเนินงาน
    และเป็นการระดมเงินทุนเพื่อใช้ใน การขยายการดำเนินงานของบริษัทฯ
    ธนาคารกรุงไทยจึ0งมีมติที่จะลดสัดส่วนการถือหุ้นในบริษัทฯ ให้เหลือต่ำกว่า ร้อยละ 50
    เพื่อให้บริษัทฯ พ้นจากสภาพการเป็นรัฐวิสาหกิจ
    โดยการเสนอขายหุ้นเพิ่มทุนให้กับประชาชนทั่วไป

โดยในวันที่ 26 มิถุนายน 2545 ธนาคารกรุงไทย และบริษัทฯ ได้ลงนามในสัญญา 3 ฉบับคือ
สัญญาโอนสินทรัพย์ ซึ่งกำหนดให้มีการโอนสิทธิเรียกร้องและความรับผิดที่เกี่ยวกับลูกหนี้บัตรเครดิต
และสินทรัพย์ที่เกี่ยวข้องมายังบริษัทฯ สัญญา ให้บริการด้านงานสนับสนุน
ซึ่งเป็นการตกลงเกี่ยวกับการว่าจ้างธนาคารกรุงไทยในการให้บริการด้านสมาชิกบัตรและร้านค้าสมาชิกบัตรเครดิต
รวมทั้งงานด้านระบบสารสนเทศและระบบงานสนับสนุนอื่นๆ แก่บริษัทฯ และ
สัญญาว่าจ้างบริหารธุรกิจบัตรเครดิต โดยที่บริษัทฯ
จะให้บริการงานบริหารธุรกิจบัตรเครดิตอื่นของธนาคารกรุงไทยที่ไม่ได้โอนมา
(รายละเอียดเพิ่มเติมเกี่ยวกับข้อตกลงระหว่างธนาคารกรุงไทยและบริษัทฯ โปรดดูข้อ 11
รายการระหว่างกัน)

KTC ได้จดทะเบียนแปรสภาพเป็นบริษัทมหาชนจำกัด ภายใต้ชื่อ บริษัท บัตรกรุงไทย จำกัด
(มหาชน) ในวันที่ 2 กรกฎาคม 2545 ต่อมา ในวันที่ 9 กันยายน 2545
ที่ประชุมวิสามัญผู้ถือหุ้นบริษัทฯ ได้มีมติให้เพิ่มทุนจดทะเบียน อีก 950 ล้านบาท ซึ่งจะทำให้บริษัทฯ
มีทุนจดทะเบียนรวม 1,000 ล้านบาท แบ่งออกเป็น 100 ล้านหุ้น โดยให้บริษัทฯ
ได้เสนอขายหุ้นเพิ่มทุนให้กับธนาคาร กรุงไทย จำกัด (มหาชน) ซึ่งเป็นผู้ถือหุ้นเดิมจำนวน 44
ล้านหุ้น เสนอขายหุ้นเพิ่มทุนให้กับประชาชนทั่วไปจำนวน 51 ล้านหุ้น และในวันที่ 28 ตุลาคม 2545
บริษัทฯ ได้เข้าจดทะเบียนในตลาดหลักทรัพย์แห่งประเทศไทย

และในวันที่ 12 ธันวาคม 2545 ที่ประชุมวิสามัญผู้ถือหุ้นของบริษัทฯ ได้มีมติให้เพิ่มทุนจดทะเบียนอีก
50 ล้านบาท แบ่งออกเป็น 5 ล้านหุ้น มูลค่าหุ้นละ 10 บาท
เพื่อการสำรองไว้สำหรับการใช้สิทธิของใบสำคัญแสดงสิทธิที่จะออกในครั้งนี้ ดังนั้นในปัจจุบันบริษัทฯ
มีทุนจดทะเบียนจำนวน 1,050 ล้านบาท และทุนชำระแล้ว 1,000 ล้านบาท

2.1.2 พัฒนาการที่สำคัญในช่วง 5 ปีที่ผ่านมา

+---------------+------------------------------------------------------+
|   ปี 2540      | -   พัฒนาระบบ CARDPAC และ CMCS                        |
|               |     เพิ่มเติมเพื่อควบคุมการปล่อยสินเชื่อ                       |
|               |     ซึ่งเป็นระบบสารสนเทศที่บริษัทบัตรเครดิตทั่วโลกให้การยอมรับ    |
|               |     และใช้ในการดำเนินงาน                               |
|               |                                                      |
|               | -   จัดตั้ง Quality Assurance Unit เพื่อควบคุมคุณภาพ        |
|               |     การบริหาร และการให้บริการ                           |
+---------------+------------------------------------------------------+
|   ปี 2541      | -   พัฒนาและติดตั้งระบบ Call Center “กรุงไทยโฟน”          |
|               |     เพื่อให้บริการสมาชิกบัตร                               |
+---------------+------------------------------------------------------+
|   ปี 2543      | -   เริ่มให้บริการบัตรวีซ่าอิเลคตรอน กรุงไทย                  |
|               |                                                      |
|               | -   เริ่มรายการสะสมคะแนนจากการใช้จ่าย “กรุงไทยรีวอร์ดส์”     |
|               |                                                      |
|               | -   นำระบบ Management Information System             |
|               |     มาใช้ในการดูแลคุณภาพสินเชื่อ                           |
|               |                                                      |
|               | โดยใช้ Software ของ Silicon Graphics                  |
|               |                                                      |
|               | -   จัดตั้งคณะกรรมการตรวจสอบ                            |
|               |     เพื่อเพิ่มความโปร่งใสในการบริหารงานภายในมี              |
|               |                                                      |
|               | ความโปร่งใสสูงสุด (Good Corporate Governance)           |
+---------------+------------------------------------------------------+
|   ปี 2544      | -   ปรับเปลี่ยนบัตรเครดิตกรุงไทยภายในประเทศ เป็นบัตรเครดิตวีซ่า |
|               |     – กรุงไทย                                         |
|               |                                                      |
|               | และมาสเตอร์การ์ด – กรุงไทย                              |
|               |                                                      |
|               | -   เริ่มพัฒนาระบบ Credit Scoring                       |
|               |     เพื่อเพิ่มประสิทธิภาพการวิเคราะห์การปล่อยสินเชื่อ            |
|               |     ให้มีความรวดเร็วและรัดกุม                             |
+---------------+------------------------------------------------------+

+---------------+------------------------------------------------------+
|   ปี 2545      | -   ยกเลิกค่าธรรมเนียมแรกเข้าและค่าธรรมเนียมรายปีตลอดชีพ     |
|               |     สำหรับสมาชิกบัตรเครดิตกรุงไทยทุกประเภท โดยไม่มีเงื่อนไข    |
|               |                                                      |
|               | -   ร่ว                                               |
|               | มกับพันธมิตรทางธุรกิจในการศึกษาความเป็นไปได้ในการลงทุนโครงการ |
|               |     สมาร์ทคาร์ด                                        |
|               |                                                      |
|               | -   ธนาคารกรุงไทยทำการชำระค่าหุ้นที่ยังชำระไม่ครบให้บริษัทฯ อีก  |
|               |     5 ล้านบาท                                         |
|               |                                                      |
|               |   รวมเป็นค่าหุ้นที่ชำระแล้วของธนาคาร 50 ล้านบาท              |
|               |                                                      |
|               | -   รับโอนธุรกิจบัตรเครดิต                                |
|               |     และธุรกิจสินเชื่อธนวัฏบัตรเครดิตจากธนาคารกรุงไทย          |
|               |     รวมทั้งลงนามในสัญญาให้บริการด้านงานสนับสนุน              |
|               |     และสัญญาว่าจ้างบริหารธุรกิจบัตรเครดิต                    |
|               |                                                      |
|               | -   จดทะเบียนแปรสภาพเป็นบริษัทมหาชนจำกัด                  |
|               |                                                      |
|               | -   ขยายที่ทำการบริษัทฯ มาเป็นที่อาคารสมัชชาวาณิช 2 ถนนสุขุมวิท  |
|               |     เพื่อรองรับการขยายตัวของบริษัทฯ                        |
|               |                                                      |
|               | -   เพิ่มทุนจดทะเบียนและชำระแล้วเป็น 1,000 ล้านบาท          |
|               |     โดยเสนอขายหุ้นเพิ่มทุนจำนวน 44 ล้านหุ้น ให้แก่ผู้ถือหุ้นเดิม     |
|               |     และเสนอขายหุ้นจำนวน 51 ล้านหุ้นให้แก่ประชาชนและบุคคลทั่วไป |
|               |     และนำหุ้นของบริษัทฯ                                  |
|               |     เข้าจดทะเบียนกับตลาดหลักทรัพย์แห่งประเทศไทย ในวันที่ 28    |
|               |     ตุลาคม 2545                                       |
|               |                                                      |
|               | -   เพิ่มทุนจดทะเบียนเป็น 1,050 ล้านบาท                    |
|               |     โดยสำรองหุ้นสามัญจำนวน 5                            |
|               |     ล้านหุ้นสำหรับการใช้สิทธิของใบสำคัญแสดงสิทธิ               |
|               |     ที่ออกและเสนอขายให้กับกรรมการและพนักงานของบริษัทฯ       |
+---------------+------------------------------------------------------+

2.2 ภาพรวมการประกอบธุรกิจ

ธุรกิจทางด้านบัตรเครดิตโดยทั่วๆ ไปแล้วประกอบด้วยธุรกิจหลัก 2 กลุ่ม คือ
ธุรกิจที่เกี่ยวกับผู้ถือบัตรเครดิต และ ธุร0กิจที่เกี่ยวกับร้านค้าที่รับชำระด้วยบัตรเครดิต

ธุรกิจที่เกี่ยวกับผู้ถือบัตรเครดิตนั้นจะเริ่มจากการออกบัตร อนุมัติวงเงินให้กับผู้ถือบัตร
การกำกับดูแลการใช้จ่าย ผ่านบัตร การรับชำระหนี้ และการติดตามหนี้
โดยที่ธนาคาร/บริษัทผู้ออกบัตร (Issuing Bank)
จะได้รับรายได้เป็นค่าธรรมเนียมในการทำรายการต่างๆ และดอกเบี้ยรับ ธุรกิจด้านนี้เรียกว่า
ธุรกิจการออกบัตรเครดิต (Issuing Business) โดยค่าธรรมเนียม
ที่ได้รับจะประกอบด้วยค่าธรรมเนียมที่ได้รับในฐานะธนาคาร/บริษัทผู้ออกบัตร เรียกว่า
Interchange Fee ซึ่งคิดเป็นอัตราส่วนของการใช้จ่ายผ่านบัตรเครดิตทุกครั้งที่ผู้ถือบัตร KTC
นำบัตรของบริษัทฯ ไปชำระค่าสินค้าและบริการ นอกจากนี้
ยังมีการคิดอัตราดอกเบี้ยและค่าธรรมเนียมอื่นๆ เช่น ค่าธรรมเนียมในการใช้วงเงิน
ค่าธรรมเนียมการใช้บริการเบิกเงินสดล่วงหน้า ฯลฯ

สำหรับธุรกิจที่เกี่ยวกับร้านค้าที่รับชำระด้วยบัตรเครดิตนั้น
ภายหลังจากคัดเลือกและแต่งตั้งร้านค้าแล้ว ธนาคาร/บริษัทร้านค้า (Acquiring Bank)
จะติดตั้งเครื่องรูดบัตรให้กับร้านค้า กำกับดูแลการอนุมัติการรับชำระค่าสินค้าหรือบริการจากผู้ถือบัตร
รวมทั้งควบคุมการกระทำทุจริตของร้านค้า ซึ่งธุรกิจด้านนี้เรียกว่า ธุรกิจร้านค้ารับบัตรเครดิต
(Acquiring Business) โดยรายได้ของธนาคาร/บริษัทร้านค้าจะมาจากค่าธรรมเนียม
ซึ่งคิดตามสัดส่วนของมูลค่าการใช้บัตรผ่านเครื่องรูดบัตรเครดิตทั้งหมด
โดยทั่วไปอัตราค่าธรรมเนียมที่คิดจากร้านค้านี้ เรียกว่า Discount Rate อยู่ในระหว่างร้อยละ
1.5-2.5 อย่างไรก็ตาม ค่าธรรมเนียมที่ได้รับนี้
ส่วนหนึ่งจะต้องแบ่งเพื่อชำระให้กับธนาคาร/บริษัทผู้ออกบัตร

แผนภูมิแสดงความสัมพันธ์ของบุคคลที่เกี่ยวข้องกับธุรกิจบัตรเครดิต ซึ่งได้แก่ ผู้ถือบัตร ร้านค้าสมาชิก
ธนาคาร/บริษัท ผู้ออกบัตร ธนาคาร/บริษัทร้านค้า และตัวกลางในการชำระเงิน

  -----------------------------------------------------------------------
  []

  -----------------------------------------------------------------------

นอกเหนือจากธุรกิจบัตรเครดิตแล้ว KTC ยังมีธุรกิจเสริมอีก 2 กลุ่มด้วยกัน กล่าวคือ
ธุรกิจการให้สินเชื่อแก่ผู้ถือบัตรเครดิต โดยบริษัทฯ
จะอนุมัติวงเงินสินเชื่อให้แก่ผู้ถือบัตรเพิ่มเติมจากวงเงินการใช้บัตรเครดิตปกติ
(ลักษณะคล้ายกับวงเงินเบิกเกินบัญชีของธนาคาร) บริษัทฯ จะได้รับรายได้เป็นดอกเบี้ยรับ
ธุรกิจในด้านนี้เรียกว่า ธุรกิจสินเชื่อธนวัฏบัตรเครดิต (Circle Loan)
สำหรับธุรกิจกลุ่มสุดท้ายของบริษัทฯ คือ ธุรกิจการบริการบัตร (Card Services)
ได้แก่การให้บริการบริหารบัตรเดบิตให้กับธนาคารกรุงไทย หรือการใช้ประโยชน์จากฐานข้อมูลต่างๆ
ซึ่งธุรกิจกลุ่มสุดท้ายนี้รายได้ที่บริษัทฯ ได้รับคือ ค่าธรรมเนียมการให้บริการเท่านั้น

กล่าวโดยสรุปแล้ว การดำเนินงานของบริษัทฯ แบ่งออกเป็น 4 กลุ่มธุรกิจด้วยกัน คือ

1.  ธุรกิจการออกบัตรเครดิต (Issuing Business)

2.  ธุรกิจร้านค้ารับบัตรเครดิต (Acquiring Business)

3.  ธุรกิจสินเชื่อธนวัฏบัตรเครดิต (Circle Loan)

4.  ธุรกิจการบริการธุรกิจบัตร (Card Services)

  และจากธุรกิจทั้ง 4 กลุ่มนี้ บริษัทฯ จะได้รับรายได้หลักๆ 5 ประเภท คือ

1.  รายได้ดอกเบี้ยรับ

2.  รายได้จากการบริหารงาน

3.  ค่าธรรมเนียมในการใช้บริการต่างๆ จากผู้ถือบัตร

4.  ค่าธรรมเนียมที่หักจากร้านค้าสมาชิก
    ซึ่งจะต้องแบ่งส่วนหนึ่งไปชำระให้แก่ธนาคาร/บริษัทผู้ออกบัตร

5.  ค่าธรรมเนียมในฐานะธนาคาร/บริษัทผู้ออกบัตร ซึ่งได้รับชำระจากธนาคาร/บริษัทร้านค้า

2.3 โครงสร้างรายได้

นับตั้งแต่จัดตั้งขึ้นในปี 2539 จนถึงวันโอนสินทรัพย์ (วันที่ 30 มิถุนายน 2545) การดำเนินงานของ
KTC เป็น การให้บริการบริหารธุรกิจบัตรเครดิต และบัตรเดบิตให้กับธนาคารกรุงไทย
ดังนั้นรายได้หลักของบริษัทฯ จึงเป็นรายได้จาก การรับจ้างบริหารงานดังกล่าว
นอกจากนั้นเป็นรายได้จากดอกเบี้ยเงินฝาก และรายได้อื่นๆ อีกเล็กน้อย
ส่วนค่าใช้จ่ายที่เกิดขึ้นจริงกับบริษัทฯ
ก็เป็นค่าใช้จ่ายเกี่ยวกับพนักงานและค่าใช้จ่ายในการดำเนินงานอื่นๆ เช่น ค่าใช้จ่ายการตลาด
ค่าใช้จ่าย การสื่อสาร ค่าใช้จ่ายอาคาร เครื่องใช้และอุปกรณ์สำนักงาน ค่าเครื่องเขียนแบบพิมพ์
ฯลฯ

ก่อนการโอนสินทรัพย์นั้น บริษัทฯ
ได้จัดทำงบประมาณสำหรับการบริหารบัตรเครดิตแต่ละปีเพื่อให้ธนาคารกรุงไทยพิจารณา
หากธนาคารกรุงไทยและบริษัทฯ เห็นชอบร่วมกันในงบประมาณดังกล่าวแล้ว
ธนาคารกรุงไทยก็จะจ่ายค่าจ้างบริหารให้กับบริษัทฯ เป็นรายเดือน เดือนละเท่าๆ กัน
ซึ่งโดยส่วนใหญ่จะเป็นค่าใช้จ่ายที่เกิดขึ้นจริงตามงบประมาณนั้นและมีส่วนเป็นกำไรให้กับบริษัทฯ
เพียงเล็กน้อย
ดังนั้นข้อมูลทางการเงินตามที่แสดงในงบการเงินซึ่งได้รับการตรวจสอบจากสำนักงานการตรวจเงินแผ่นดิน
ซึ่งเป็นผู้สอบบัญชีอิสระที่ได้รับการแต่งตั้งอย่างเป็นทางการจากผู้ถือหุ้นของบริษัทฯ
ในช่วงเวลาดังกล่าว จึงเป็นเพียงการแสดงผลประกอบการของบริษัทฯ ในฐานะผู้รับจ้างบริหาร
ซึ่งมิได้เป็นการแสดงผลประกอบการของธุรกิจบัตรเครดิตที่แท้จริง

อย่างไรก็ตาม หลังจากที่ธนาคารกรุงไทยได้โอนกิจการธุรกิจบัตรเครดิต
ธุรกิจสินเชื่อธนวัฏบัตรเครดิต และ สินทรัพย์อื่นๆ ที่เกี่ยวข้องมายังบริษัทฯ ในวันที่ 30 มิถุนายน
2545 แล้ว การดำเนินงานของบริษัทฯ เป็นการดำเนินงานธุรกิจบัตรเครดิตอย่างแท้จริง
ทั้งนี้นับจากวันที่ 1 กรกฎาคม 2545 เป็นต้นมางบการเงินของบริษัทฯ จะมีรายได้จากดอกเบี้ยรับ
และค่าธรรมเนียมเป็นหลัก ทางด้านค่าใช้จ่าย บริษัทฯ จะมีดอกเบี้ยจ่าย หนี้สูญและหนี้สงสัยจะสูญ
รวมไปถึง ค่าใช้จ่ายในการดำเนินงานต่างๆ เช่น ค่าใช้จ่ายพนักงาน ค่าใช้จ่ายการตลาด
ค่าใช้จ่ายในการสนับสนุนระบบงานคอมพิวเตอร์ เป็นของตนเอง (โปรดศึกษาข้อมูลเพิ่มเติมในข้อ
12 ฐานะทางการเงินและผลการดำเนินงาน)